S'obri la convocatòria d'ajudes a la diversitat funcional
30 de Gener de 2020

La Conselleria d'Igualtat i Polítiques Inclusives ha convocat les ajudes de promoció de l'autonomia de persones amb diversitat funcional per a l'exercici 2020. Les subvencions estan destinades a l'adquisició de productes de suport com ara cadires de rodes, grues hidràuliques i audiòfons, a l'eliminació de barreres arquitectòniques a la llar, adaptació de vehicles i al transport per a l'assistència a tractaments i centres assistencials.

Les ajudes estan dirigides a persones menors de 65 anys amb discapacitat o diversitat funcional acreditada residents a la Comunitat Valenciana i que complisquen amb els criteris econòmics, socials i funcionals establits.

El departament de Serveis Socials de l'Ajuntament de l'Eliana oferirà informació i assessorament a les persones interessades a sol•licitar la subvenció. El termini per a sol•licitar-la estarà obert fins divendres que ve 21 de febrer.

La regidora de Polítiques Socials, Mª José Valenzuela, ha animat a les persones amb diversitat funcional de l'Eliana “a que es beneficien d'aquestes ajudes i a utilitzar els Serveis Socials municipals per a realitzar els tràmits o rebre informació per a emplenar la documentació”.